یەکیگ لە سەرچەوەیل ئەرا ئاژانس شەفەق نیوز وت: مەرافەیگ ناوەین زاڕووەیل لە گەڕەک ئیسلاح زراعی خوەرئاوای شار مووسڵ رەسیە کوشیان کەسیگ و زەخمداری ژنیگ و زەخمداری بکوشەگە، وەرجەیەگ پولیس بگرێدەی.
لە دیالە، ئەو سەرچەوەگە ئەرا ئاژانس شەفەق نیوز وت: یەک مەدەنی گیانی لەدەسدا و سێیانیش زەخمدار بوین، لە ئاماریگ سەرەتایی وە رویداو پلیان ماشینیگ لەبان ری بەعقووبە - موقدادیە.
سەرچەوەگە وتیش: گەورەی خیزانەگە (باوگەگە) گیانی لەدەسدا و ژن و مناڵەیلی تویش زەخمداری سەختیگ هاتن لە رویداوەگە، وتیش؛ تەرم قوربانیەگە ئەرا پزشک دادوەری بریا، و زەخمدارەیلیش ئەرا خەسەخانە.
